
          REPUBLIKA HRVATSKA

KRAPINSKO – ZAGORSKA ŽUPANIJA 

        OPĆINA MARIJA BISTRICA 
             Jedinstveni upravni odjel
KLASA: 112-02/26-01/6
URBROJ: 2140-22-04/1-26-2
Marija Bistrica, 4. kolovoza 2026. godine
Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18, 112/19 i 17/25) pročelnica Jedinstvenog upravnog odjela Općine Marija Bistrica raspisuje 

JAVNI NATJEČAJ
za prijam u službu namještenika na radno mjesto Pomoćnog radnika na poslovima ukopa i održavanja groblja, vlastiti pogon – Uprave groblja Općine Marija Bistrica 
·  1 izvršitelj/ica na neodređeno vrijeme uz obvezni probni rad od 3 (tri) mjeseca
Posebni uvjeti za prijam u službu i raspored na radno mjesto:

- stručno znanje: završeno osnovnoškolsko obrazovanje ili niža stručna sprema.
Osim navedenih posebnih uvjeta, osobe koje se prijavljuju na natječaj moraju ispunjavati i opće uvjete za prijam u službu utvrđene člankom 12. stavak 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18, 112/19 i 17/25, dalje u tekstu Zakon), a to su:
· punoljetnost,

· hrvatsko državljanstvo, 

· zdravstvena sposobnost za obavljanje poslova radnog mjesta na koje se osoba prima.
U službu po ovom natječaju prima se na neodređeno vrijeme radi popunjavanja slobodnog radnog mjesta, uz obvezni probni rad u trajanju od tri mjeseca sukladno odredbi članka 26. stavak 2. Zakona.
U službu ne može biti primljena osoba za čiji prijam postoje zapreke iz članka 15. i 16. Zakona.
Prijavu na natječaj mogu podnijeti osobe oba spola.

Uz prijavu na natječaj kandidati trebaju priložiti: 

· životopis

· dokaz o hrvatskom državljanstvu (preslika osobne iskaznice ili putovnice ili domovnice)
· dokaz o odgovarajućem stupnju obrazovanja (preslika svjedodžbe o završenom obrazovanju)
Izabrani kandidat dužan je prije donošenja rješenja o prijmu u službu dostaviti uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostaviti na uvid izvornike dokaza o ispunjavanju formalnih uvjeta iz javnog natječaja. Nedostavljanje traženih isprava smatra se odustankom od prijma u službu.
Osoba koja može ostvariti pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19., 84/21. i 156/23.), članku 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (NN br. 84/21.) i članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18. i 32/20.) dužna se u prijavi na javni natječaj pozvati na to pravo, priložiti svu potrebnu dokumentaciju, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj dužna je, osim dokaza o ispunjavanju traženih uvjeta, priložiti i sve potrebne dokaze sukladno popisu na poveznici ministarstva: https://branitelji.gov.hr/zaposljavanje-843/843.

Osoba koja se poziva na pravo prednosti pri zapošljavanju u skladu s čl. 48.f Zakona o zaštiti vojnih i civilnih invalida rata uz prijavu na javni natječaj, osim dokaza o ispunjavanju traženih uvjeta, dužna je priložiti i rješenje, odnosno potvrdu iz koje je vidljivo spomenuto pravo te dokaz o tome na koji je način prestao radni odnos.

Osoba koja se poziva na pravo prednosti sukladno članku 47. Zakona o civilnim stradalnicima iz Domovinskog rata dužna je, osim dokaza o ispunjavanju traženih uvjeta, priložiti i sve potrebne dokaze dostupne na poveznici ministarstva: https://tinyurl.com/mrx8mm8b.

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužna je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom i akt iz kojeg je vidljivo na koji je način prestao radni odnos kod posljednjeg poslodavca.
Urednom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, o čemu će joj biti dostavljena pisana obavijest.
Za kandidate koji ispunjavanju formalne uvjete javnog natječaja provest će intervju. 
Opis poslova i podaci o plaći radnog mjesta, način provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru, objavit će se na službenoj mrežnoj stranici Općine Marija Bistrica (www.marija-bistrica.hr). Na istoj mrežnoj stranici objavit će se mjesto i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na natječaj podnose se u roku od 8 dana od dana objave natječaja u Narodnim novinama na adresu: Općina Marija Bistrica, Trg pape Ivana Pavla II 34, 49 246 Marija Bistrica, s obaveznom naznakom: „Za javni natječaj za prijam u službu Pomoćnog radnika na poslovima ukopa i održavanja groblja“. Prijave se mogu dostaviti i osobno na urudžbeni zapisnik u prostorije Jedinstvenog upravnog odjela Općine Marija Bistrica na iznad navedenoj adresi.
Rješenje o prijmu u službu izabranog kandidata dostavit će se javnom objavom na www.marija-bistrica.hr. O rezultatima natječaja kandidati će biti obaviješteni najkasnije u roku od 60 dana od isteka roka za podnošenje prijava.
Pročelnica
Branka Herceg, dipl. oec.

